บลจ.บัวหลวงเดินหน้าเปิดกองทุนใหม่BCARERMFระหว่างวันที่7-15พ.ค.นี้
นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า กิจการด้าน Health Care ถือว่าเป็นภาคธุรกิจอุตสาหกรรมประจำทศวรรษนี้ เนื่องจากความต้องการบริการด้านสุขภาพที่เพิ่มขึ้น ตามประชากรทั่วโลกที่เพิ่มมากขึ้นเรื่อยๆ ขณะที่รัฐบาลในนานาประเทศมีแนวโน้มเพิ่มงบประมาณด้านสาธารณสุข เพื่อให้ครอบคลุมความต้องการพื้นฐานของพลเมืองตัวเอง และที่สำคัญประเทศพัฒนาแล้วหลายๆ ประเทศกำลังก้าวเข้าสู่สังคมผู้สูงวัย จำเป็นต้องพึ่งพาบริการด้านสาธารณสุข ไม่ว่าจะเป็นยาหรือเวชภัณฑ์ รวมทั้งบริการเพื่อสุขภาพต่างๆ
8 พ.ค. 2558

นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า กิจการด้าน Health Care ถือว่าเป็นภาคธุรกิจอุตสาหกรรมประจำทศวรรษนี้ เนื่องจากความต้องการบริการด้านสุขภาพที่เพิ่มขึ้น ตามประชากรทั่วโลกที่เพิ่มมากขึ้นเรื่อยๆ ขณะที่รัฐบาลในนานาประเทศมีแนวโน้มเพิ่มงบประมาณด้านสาธารณสุข เพื่อให้ครอบคลุมความต้องการพื้นฐานของพลเมืองตัวเอง และที่สำคัญประเทศพัฒนาแล้วหลายๆ ประเทศกำลังก้าวเข้าสู่สังคมผู้สูงวัย จำเป็นต้องพึ่งพาบริการด้านสาธารณสุข ไม่ว่าจะเป็นยาหรือเวชภัณฑ์ รวมทั้งบริการเพื่อสุขภาพต่างๆ
นางสาววิภารัตน์กล่าวอีกว่า “BCARERMF จึงเหมาะสำหรับนักลงทุนที่ตั้งเป้าสะสมเงินไว้ใช้ตอนเกษียณ รวมทั้งยังต้องการขยับขยายการลงทุนไปต่างประเทศ เพื่อกระจายความเสี่ยงและแสวงหาโอกาสรับผลตอบแทนที่มากขึ้น หากนักลงทุนติดตามข่าวใกล้ชิดจะทราบว่า อุตสาหกรรม Health Care เติบโตมาอย่างต่อเนื่อง ดังจะเห็นได้จากกองทุน BCARE ของเราที่ตั้งมาเกือบแปดปี”
กองทุนเปิดบัวหลวงโกลบอลเฮลธ์แคร์เพื่อการเลี้ยงชีพ หรือ BCARERMF มีนโยบายลงทุนในต่างประเทศ ไม่น้อยกว่าร้อยละ 80 ของมูลค่าทรัพย์สินสุทธิของกองทุน โดยเน้นลงทุนในหน่วยลงทุนของกองทุนWellington Management Portfolios (Dublin) Plc. Global Health Care Equity Portfolioชนิด Class S (Accum-USD) เฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน ซึ่งกองทุนดังกล่าวจดทะเบียนในประเทศไอร์แลนด์ จัดตั้งและจัดการโดย Wellington International Management Company Pte Ltd. ซึ่งจัดตั้งตามระเบียบของ UCITS
BCARERMF เปิดเสนอขายหน่วยลงทุนครั้งแรก (IPO) ระหว่างวันที่ 7 ถึง 15 พฤษภาคม2558 มูลค่าขั้นต่ำในการจองซื้อครั้งแรกและครั้งต่อไป เพียงครั้งละ 500 บาทเท่านั้น
สอบถามข้อมูลเพิ่มเติมที่ กองทุนบัวหลวง โทร. 02-674-6488 กด 8 หรือ www.bblam.co.th รวมทั้งสอบถามได้จากสาขาธนาคารกรุงเทพทั่วประเทศ หรือบัวหลวงโฟน 1333 หรือwww.bangkokbank.com หรือตัวแทนขายหน่วยลงทุนทั้ง บมจ.กรุงเทพประกันชีวิต บมจ.หลักทรัพย์บัวหลวง และ บมจ.หลักทรัพย์โนมูระ พัฒนสิน